CELEX ID: 32012R0196
Publication Date: 2012-03-08

Document:
KOMISIJOS ĮGYVENDINIMO REGLAMENTAS (ES) Nr. 196/2012
2012 m. kovo 8 d.
kuriuo nustatomos paramos už tam tikrų žuvininkystės produktų perkėlimą į pereinamąjį likutį ir vienodo dydžio paramos už tam tikrus žuvininkystės produktus sumos 2012 žvejybos metais
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1),
atsižvelgdama į 2000 m. gruodžio 21 d. Komisijos reglamentą (EB) Nr. 2814/2000, nustatantį Tarybos reglamento (EB) Nr. 104/2000 dėl pagalbos už perkėlimus teikimo už tam tikrus žuvininkystės produktus išsamias taikymo taisykles (2), ypač į jo 5 straipsnį,
atsižvelgdama į 2001 m. gegužės 14 d. Komisijos reglamentą (EB) Nr. 939/2001, nustatantį Tarybos reglamento (EB) Nr. 104/2000 dėl vienodo dydžio pagalbos teikimo už tam tikrus žuvininkystės produktus išsamias taikymo taisykles (3), ypač į jo 5 straipsnį,
kadangi:
(1)
Reglamente (EB) Nr. 104/2000 nustatyta, kad parama gali būti skiriama už tam tikrų produktų, pašalintų iš rinkos ir arba apdorotų siekiant stabilizuoti ir sandėliuojamų, arba konservuotų, kiekius;
(2)
šios paramos tikslas - tinkamai paskatinti gamintojų organizacijas apdoroti arba konservuoti iš rinkos pašalintus produktus, kad tų produktų nereikėtų sunaikinti;
(3)
paramos suma turėtų būti tokia, kad skyrus tokią paramą nebūtų iškreipta atitinkamų produktų rinkos pusiausvyra ir konkurencija;
(4)
paramos suma neturėtų viršyti su stabilizavimo bei sandėliavimo operacijomis susijusių techninių ir finansinių sąnaudų, užfiksuotų Sąjungoje per žvejybos metus, ėjusius prieš aptariamuosius metus;
(5)
siekiant nesutrikdyti intervencijos sistemos veikimo 2012 m., šis reglamentas turėtų būti taikomas atgaline data nuo 2012 m. sausio 1 d.;
(6)
šiame reglamente numatytos priemonės atitinka Žuvininkystės produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priede nustatomos paramos už produktų perkėlimą į pereinamąjį likutį, nurodytos Reglamento (EB) Nr. 104/2000 23 straipsnyje, ir vienodo dydžio paramos, nurodytos to reglamento 24 straipsnio 4 dalyje, sumos 2012 žvejybos metais.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2012 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. kovo 8 d.

EuroVoc Classification:
Level 1: 100147
100157
100146
100156
Level 2: 100191
100185
100259
100257
100246
100252
Level 3: 2735
2449
712
2972
4416
1372
All Descriptors: 132
2624
2718
3618
4498
5232
862